***L 32. Мэдүүлэлэй шухала гэшүүд***

Мэдγγлэлнγγдые уншаад, юун тухай хэлэгдэнэб гэжэ элирγγлэгты.

Булаг бурьялна. Мойhон сэсэглэнэ. Наран шарана. Сэсэг ургана.

 ***Нэрлγγлэгшэ*** хадаа мэдγγлэл соо хэлэгдэhэн юумэ тэмдэглэжэ, *хэн?* гү, али юун*?* гэhэн асуудалда харюусадаг.

 ***Хэлэгшэ***  мэдγγлэл соохи үйлэ тэмдэглэжэ, *юу хэнэб? яанаб? ямар бэ? яажа байнаб? хэдыб?* гэhэн асуудалнуудай али нэгэндэ харюусадаг.

Нэрлγγлэгшэ хэлэгшэ хоёр мэдγγлэлэй ***шухала гэшγγд***гээшэ. Шухала гэшγγдые мэдγγлэлэй ***грамматическа hуури***гэдэг. Тэдэ хоёр бэе бэетэеэ адли холбоотой.

Жэшээнь: Yргэн талада сэсэгүүд һалбарна.

 ***Хуряангы ба дэлгэрэнгы мэдүүлэлнүүд.***

Энэ хоёр бγлэг мэдγγлэлнγγд бэе бэеhээ юугээрээ илгаатайб?

1. Һолонго бγхээгтэнэ. 1. Долоон γнгэтэ hолонго γзэсхэлэн

 дугыдал бγхээгтэнэ.

2. Би таhалаагγйб. 2. Би энэ hайхан сэсэгγγдые нэгыеньшье

 таhалаагγйб.

1. Хуряангы мэдүүлэлнүүдые уншагты.
2. Дэлгэрэнгы мэдүүлэлнүүдые уншагты.
3. Мэдүүлэл бүхэн юунһээ бүридэнэб?
4. Ямар гэшүүдые мэдэхэбта, һанагты.
5. Ямар гэшүүд шухала гэшүүд болоноб?
6. Ямар мэдүүлэлнүүд хуряангы мэдүүлэлнүүд бэ?
7. Ямар мэдүүлэлнүүд дэлгэрэнгы иэдүүлэлнүүд бэ?

Гансал шухала гэшγγдhээ бγридэhэн мэдγγлэлые ***хуряангы мэдγγлэл*** гэдэг.

Шухала гэшγγдhээ гадна γшөө юрын гэшγγдтэй мэдγγлэлые ***дэлгэрэнгы мэдγγлэл*** гэдэг.

***S 1.*** *Уншагты. Мэдүүлэлнүүдые хуряангы болгогты.*

Хγйтэн γбэл γнгэржэ, хабар ерэбэ. Наран улам дээшээ гаража, шангаар шарана. Игаабари γдэрнγγд олошорно.

Ой модон набшаhалхаяа бэлдэнэ. Дулаан оронhоо шубууд хойно хойноhоо бусажа ерэнэ.

Мγльhэнэй хайлажа, уhанай урдахада, галууд, нугаhад, ангир, тохорюун ниидэн ерэдэг. Ногооной ургажа, модоной набшаhалха γеэр хγхы шубуун донгододог.

***S 2.*** *Точконуудай орондо нэрлγγлэгшэ оруулжа бэшэгты.*

Хабар

 … хабарай наранай элшэдэ ууралтан байна. … огторгойдо хонгёо дуунуудаа дуулажа жэргэнэ. Полидо тракторнуудай … дуулдана. … далайн саанаһаа бусажа ерэбэ. Хагсуу хара … хаһа соогоо айлшалба.

 Хэрэглэгдэхэ γгэнγγд: хабарнай, хүнхинѳѳн, хараасгайнууд, газар, жэргэмэлнүүд.

Нэрлγγлэгшэ ямар хэлэлгын хубяар гаранаб?